Jul 13,2015
అందుబాటులోకి ట్రూజెట్‌ సేవలు
హైదరాబాద్‌ : టర్బో మేఘ ఎయిర్‌వేస్‌ ప్రైవేట్‌ లిమిటెడ్‌కు చెందిన ట్రూజెట్‌ సేవలు ఆదివారం నుంచి అందుబాటులోకి వచ్చాయి. హైదరాబాద్‌లోని శంషాబాద్‌ ఎయిర్‌పోర్ట్‌లో హైదరాబాద్‌ నుంచి తిరుపతికి వెళ్లే తొలి విమాన సర్వీసును కేంద్ర పౌరవిమానయానశాఖ మంత్రి పి అశోక్‌ గజపతిరాజు ప్రారంభించారు. గోదావరి పుష్కరాలకు అందుబాటులో ఉండేలా రాజమండ్రికి విమానాల్ని నడుపుతున్నారు. విమానాల కొనుగోలుకు, నిర్వహణ, మరమ్మతులకు 500 కోట్ల రూపాయల పెట్టుబడులు కేటాయించాలని కంపెనీ నిర్ణయించింది. వీరు ఎటిఆర్‌ 72-500 రకానికి చెందిన రెండు ఎయిర్‌క్రాఫ్ట్‌లను ఐరిష్‌ కంపెనీ నుంచి లీజుకు తీసుకున్నారు. నటుడు రామ్‌చరణ్‌ ఈ సంస్థను ప్రేమ్‌కుమార్‌, వి ఉమేష్‌లతో కలిసి ప్రారంభించిన సంగతి తెలిసిందే. శంషాబాద్‌ నుంచి దేశీయ సర్వీసులను అందిస్తున్న ఎనిమిదవ విమాన సంస్థగా ట్రూజెట్‌ నిలిచింది. ఈ కార్యక్రమంలో కేంద్రమంత్రి బండారు దత్తాత్రేయ, మంత్రి కేటీఆర్‌తోపాటు రామ్‌చరణ్‌, ట్రూజెట్‌ ఎండి ఉమేష్‌లు పాల్గొన్నారు.
మీ స్నేహితులకు రికమెండ్ చెయ్యండి